**Min kommune skal ikke handle med israelske bosettinger**

*Dette notatet inneholder: 1) utkast til tekst i sosiale medier, 2) noen av dine muligheter til å løfte eller påvirke saken som folkevalgt, 3) andre relevante momenter og 4) utdrag fra Regjeringens pressemelding og Utenriksdepartementets informasjonsskriv til næringslivet 7. mars.*

**1: Utkast til tekst i sosiale medier**

Bokmål

Regjeringen fraråder handel og næringsvirksomhet som bidrar til å opprettholde de folkerettsstridige israelske bosetningene på Vestbredden. Det forventer jeg at også KOMMUNE følger opp, og derfor kommer jeg til å [fyll inn tiltak her]

Når Regjeringen gir næringslivet en slik anbefaling, skulle det bare mangle at kommunene følger samme råd. Norske kommuner handler varer og tjenester for store summer. Det er helt uholdbart om vår kommune bidrar til brudd på menneskerettighetene og opprettholdelse av Israels ulovlige bosettinger på Vestbredden. Vi må gjøre mer!

Nynorsk

Regjeringa avrår handel og næringsverksemd som bidreg til å halda oppe dei folkerettsstridige israelske busetjingane på Vestbreidda. Det forventar eg at også KOMMUNE følgjer opp, og derfor kjem eg til å [fyll inn tiltak her]

Når Regjeringa gir næringslivet ei slik tilråding, skulle det berre mangla at kommunane følgjer same råd. Norske kommunar handlar varer og tenester for store summar. Det er heilt uforsvarleg om kommunen vår bidreg til brot på menneskerettane og vidareføring av Israels ulovlege busetjingar på Vestbreidda. Me må gjera meir!

**2: Noen av dine muligheter som folkevalgt**

1. **Skriv et innlegg på sosiale medier.** Tydeliggjør at SV kommer til å følge opp Regjeringens anbefaling til norsk næringsliv i din kommune, ved å fremme forslag om at også kommunen skal avstå fra handel med ulovlige israelske bosettinger.
2. **Bruk spørsmål eller interpellasjon.** Bruk anledningen til å stille spørsmål til ordføreren om dette er noe kommunen kommer til å følge opp.
3. **Still privat forslag.** Noen kommuner har åpning for å stille representantforslag eller privat forslag.
4. **Noter dette bak øret til kommunens anskaffelsesreglement skal behandles.** Kommunestyret bør vedta og revidere anskaffelsesreglement med jevne mellomrom. Dette er en glimrende anledning til å stille forslag om at kommunen skal avstå fra å handle med selskaper som bidrar til å opprettholde ulovlig okkupasjon.

Send en melding til lokalavisa om at du stiller spørsmål eller fremmer / planlegger å fremme forslag, slik at de kan dekke det.

**3: Andre momenter**

Det er avklart at kommuner har anledning til å vedta at man ikke skal handle med selskaper som bidrar til opprettholdelse av ulovlig okkupasjon. Det kan du lese mer om [her](https://www.vl.no/nyheter/2020/02/24/kommuneadvokat-gir-gront-lys-for-boikott-av-israelske-varer/) og [her](https://www.vartoslo.no/audun-halvorsen-hele-oslo-kommuneadvokaten/kommuneadvokaten---oslo-kommune-har-lov-til-a-boikotte-israelske-varer/116490?fbclid=IwAR0G6vI92RdSvZ8f5xV8zWBAmkFU35l7v2up0IciF013ci3KInxZYaTCBa4).

Vi sendte ut utkast til interpellasjon i november, der dette også lå som et forslag. Den finner du på [bokmål](https://view.officeapps.live.com/op/view.aspx?src=https%3A%2F%2Fwww.sv.no%2Fwp-content%2Fuploads%2F2023%2F11%2Finterpellasjon_bm.docx&wdOrigin=BROWSELINK) og [nynorsk](https://view.officeapps.live.com/op/view.aspx?src=https%3A%2F%2Fwww.sv.no%2Fwp-content%2Fuploads%2F2023%2F11%2Finterpellasjon_nn.docx&wdOrigin=BROWSELINK).

**4: Hva har Regjeringen sagt om handel med israelske bosettinger?**

Noen utdrag fra hhv. Regjeringens pressemelding og Utenriksdepartementets informasjonsskriv om frarådingen som begge gikk ut 7. mars:

[Pressemelding fra Regjeringen 7. mars](https://www.regjeringen.no/no/aktuelt/regjeringen-frarader-handel-og-naringsvirksomhet-med-israelske-bosettinger/)

*«Bosettingspolitikken på Vestbredden, inkludert Øst- Jerusalem, er i strid med folkeretten, herunder humanitærretten og menneskerettighetene, og undergraver muligheten for en fremtidig palestinsk stat og en fredelig løsning på konflikten.»*

*«Norsk næringsliv bør være oppmerksomme på at de, gjennom økonomisk eller finansielle aktivitet i de folkerettsstridige israelske bosettingene, risikerer å bidra til brudd på internasjonal humanitærrett eller menneskerettighetene.»*

*«Regjeringen forventer at norske selskaper opptrer ansvarlig og etterlever Åpenhetsloven, FNs veiledende prinsipper for næringsliv og menneskerettigheter (UNGP) og OECDs retningslinjer for flernasjonale selskaper.»*

[Informasjonsskriv fra Utenriksdepartementet 7. mars](https://www.regjeringen.no/no/dokumenter/informasjonsskriv-frarader-handel-og-naringssamarbeid-med-de-ulovlige-israelske-bosetningene/id3028681/)

*«På generelt grunnlag fraråder norske myndigheter økonomisk aktivitet som forårsaker eller medvirker til alvorlige folkerettsstridige handlinger, herunder brudd på grunnleggende menneskerettigheter og humanitærrettens regler for beskyttelse av sivile i væpnet konflikt. På dette grunnlag frarådes norske selskaper å drive handel og næringsvirksomhet som bidrar til å opprettholde de folkerettsstridige israelske bosetningene.»*